
ŠESTA SJEDNICA OPĆINSKOG VIJEĆA 
RADOBOJ U ZNAKU URBANISTIČKIH 
PLANOVA 


SVE ODLUKE JEDNOGLASNO 


Pod predsjedanjem predsjednika Općinskog vijeća, Alojza 
Sajka, u Radoboju je 26. ožujka 2010. održana šesta sjednica Vi- 
jeća. Središnje teme rasprave bile su odluke o Urbanističkom planu 
uređenja gospodarske zone proizvodno-poslovne namjene «Brod» i 
drugoj izmjeni Prostornog plana Općine Radoboj. Odluka o Urba- 
nističkom planu gospodarske zone sadrži uvjete određivanja i raz- 
graničavanja površina javnih i drugih namjena, smještaja građevina 
gospodarskih djelatnosti, uređenja i gradnje prometne, telekomuni- 
kacijske i komunalne mreže s pripadajućim objektima, gradnje pro- 
metne mreže, uređenja javnih zelenih površina, zaštite okoliša, zašti- 
te prirodnih i kulturno-povijesnih cjelina, postupanja s otpadom te 
opremanja zemljišta komunalnom infrastrukturom. 

U raspravi o toj Odluci vijećnici su dali nekoliko konkretnih 
primjedbi, koje se odnose na uvjete građenja pojedinih objekata, 
veličinu pojedinih parcela te izbor materijala od kojih će budući 
objekti biti građeni. Kako slijedi niz zakonom predviđenih etapa za 
donošenje konačnog rješenja sve ove, kao i ostale primjedbe zainte- 
resiranih bit će dostavljene nositeljima izrade Urbanističkog plana 
kako bi eventualno bile ugrađene u konačni tekst. 

VIŠE OD DVADESETAK ZAHTJEVA ZA IZMJEN PROSTORNOG 
PLANA OPĆINE 


Prostorni plan Općine Radoboj do sada je već jednom dopu- 
njavan, a sada se predlaže II. izmjena jer je više od dvadesetak zain- 
teresiranih to predložilo. Općinski vijećnici su podržali prijedlog, a 
samom su Odlukom između ostalog određeni i rokovi za izradu po- 
jedinih faza izmjena i dopuna. Tako je predviđeno da se zahtjevi za 
izradu izmjena i dopuna trebaju dostaviti u roku od 15 dana. Nakon 
toga slijedi rok također od 15 dana za izradu Nacrta prijeloga izmje- 
na i dopuna, pa _rok od 15 dana za javni uvid, a potom slijedi izrada 
konačnog prijedloga izmjena i dopuna, javna rasprava te konačno 
donošenje Odluke. Prema tome, svi zainteresirani imaju više moguć- 
nosti da se uključe u davanje prijedloga i ostvarivanje svojih intere- 
sa. I jedna i druga Odluka prihvaćene su jednoglasno, što je dokaz 
zainteresiranosti općinskih vijećnika da se određena problematika 
iz nadležnosti Općine rješava, bez obzira na stranačku pripadnost. 

Za mještane Radoboja svakako će biti zanimljiva informacija 
da se izmjenom i dopunom Prostornog plana između ostalog pred- 
viđa i prostor za izgradnju benzinske crpke, a da će troškovi koje će 
snositi Općina za izradu izmjena iznositi oko 40.000 kuna. 


IMPRESSUM: 


Radobojsko- Jesejanjski list br. 23 /Godina III./25. travnja 2010. 1 


RADOBOJ ĆE IMATI KNJIŽNICU 


Općinski vijećnici na svojoj 6. sjednici prihvatili su i Odluku o 
davanju suglasnosti Gradskoj knjižnici Krapina za osnivanje knjiž- 
ničnog ogranka u Radoboju. Napravljen je, naime, elaborat o oprav- 
danosti osnivanja knjižničnih ogranaka u kojem Radoboj ispunjava 
zakonom određene uvjete. Općina se tako obvezuje da osigura pro- 
storne i tehničke uvjete kao i financijska sredstva za rad knjižničnog 
ogranka. Predviđaju se troškovi od oko 80.000 kuna godišnje, a opći- 
na Radoboj će tako biti među prvima u Županiji koja će imati uvjete 
za posuđivanje knjiga. 


SUCI POROTNICI 


Vijećnici Općine Radoboj na svojoj su sjednici za suce porot- 
nike Općinskog suda u Krapini imenovali Anicu Saško i Stjepana 
Biškupa, oboje iz Gornje Šemnice. 


PITANJA | PRIJEDLOZI 


Općinski vijećnici na kraju su sjednice postavili više pitanja. 
Na neka su dobili odgovor od općinskog načelnika Anđelka Topo- 
lovca, dok će na neka pričekati do održavanja naredne sjednice. Po- 
stavljeno je tako pitanje: Što se trenutno odvija na planu komunal- 
nih radova u Općini? Odgovor će vijećnici dobiti na idućoj sjednici. 
Vijećnik Mirko Kunštek pitao je zašto se u Općini Radoboj plaća 
vodna naknada, a navodno u drugim sredinama to nije slučaj. Odgo- 
vor je da to pitanje regulira zakon i svi ga moraju poštovati. Zdenko 
Vidović se interesirao za mogućnost uređenja ulaza na groblje kod 
zgrade pošte i rješavanje problema signala za mobilne telefone na 
području Općine. Načelnik je odgovorio da je tražena suglasnost za 
otkup potrebnog zemljišta od strane crkvenih vlasti, ali nije dobive- 
na pa otpada zamišljena izgradnja prometnice oko groblja s izlazom 
kod pošte, dok za izgradnju odašiljača za mobilnu telefoniju ima 
interesa od strane pojedinih mreža i da su u toku pregovori o otku- 
pu zemljišta i dobivanja potrebnih suglasnosti. Zvonko Pavrlišak je 
imao primjedbu na plaćanje naknade za prilaze na javne prometnice 
te dao prijedlog da Radobojski list više pažnje pokloni uvjetima po- 
slovanja i uspjesima radobojskih poduzetnika. 


RADOBOJSKI LIST: Nakladnik: Općina Radoboj. Za nakladnika: Anđelko Topolovec, UREDNIŠTVO: mr.sc. Luka Čuljak, 
Dragutin Gerić, Ivan Horvat, Marija Pernjek, Darko Potočki, grafički urednik, Snježana Rihtar, Vinko Rihtar, glavni i odgovorni 


urednik, Ivan Šemnički, Zdenko Vidović. Lektor: Jasenka Marmilić, Adresa uredništva: Radoboj 8, 49232 Radoboj, tel: 049/349- 
110, fax: 049/349-109, e-meil:radobojQkr.t-com.hr, www.radoboj.hr. TISAK: Papir market Krapina. 
List je besplatan i izlazi mjesečno. 

DVORANA PRED DOVRŠETKOM 


Radovi na izgradnji sportske dvorane u Gornjem 
Jesenju polako se privode kraju. Unutrašnji dio dvo- 
rane je dovršen i sada su u tijeku radovi na uređenju 
okoliša. 

Ovih dana zabilježili smo «presvlačenje» igrališta 
novim asfaltnim slojem, jer je izgradnjom dvorane stari 
sloj oštećen. Uz novi sloj asfalta igralište će biti ograđe- 
no mrežom visine 6 metara, a bit će postavljena i nova 
javna rasvjeta (reflektori). Kako je izgradnja dvorane 
potrajala poprilično dugo, a pri tom je korištenje igra- 
lišta bilo ograničeno, učenici i djeca vesele se završetku 
radova, jer će ponovno moći koristiti igralište za lije- 
pog vremena. Završetkom sportske dvorane dobit će 
pak mogućnost, kao i svi ostali zainteresirani, odvijanja 
sportskih aktivnosti i u vrijeme nepovoljnih vremen- 
skih uvjeta na otvorenom. Inače cijeli kompleks na ko- 
jem se nalazi škola, dvorana i igralište bit će ograđen, 
pa će mladi Gornjeg Jesenja imati siguran prostor za 
svoje sportske aktivnosti. 


(I.H.) 


Međunarodni praznik rada 1. svibnja ove će go- 
dine na području Općine Radoboj biti u znaku sport- 
skih i zabavnih sadržaja. Županijska organizacija Hr- 
vatske narodne stranke organizira proslavu Praznika 
rada na području Općine Radoboj. U subotu 1. svib- 
nja s početkom u 10 sati počet će sportska natjecanja 
koja će se odvijati na školskim igralištima u Jazvina- 
ma, Radoboju i Gornjoj Šemnici. 

Središnja proslava održat će se s početkom u 16 
sati u Jazvinama. Organizatori uz zabavni program 
u kojem će sudjelovati ansambl Zagorje i popularni 
Ivan Benc za sve koji će se tu naći pripremaju posebnu 
atrakciju: zagorskog purana na ražnju, a kuhat će se 
i grah sa kobasicama i suhim mesom u dva kotla, a 
uz to pijača u neograničenim količinama je besplatna. 
I na kraju, ali ne i najmanje značajno, priprema se i 
Rock show Karaoke. 

E pa svi vi koji imate zašto slaviti Praznik rada 
ili ste ga nekada slavili ili bi trebali negodovati zbog 
toga što ste bez posla, dođite na školska igrališta u 
jutarnjim satima, a popodne vas HNS-ovci očekuju 
na proslavi u Jazvinama. Svi ste dobro došli. 


ZAŠTO JE U OPĆINI RADOBOJ ZAPOSLEN 
DJELATNIK NA ODRŽAVANJU JAVNIH 
POVRŠINA? 


ZAPOŠLJAVANJE NEZAPOSLENIH 


Ljudi ko ljudi, vide novog zaposlenika u Općini i 


odmah kreću nagađanja. Ciji je to interes, koliko to košta 

U JESENJU ODRŽANA SEDMA SJEDNICA 
OPĆINSKOG VIJEĆA 


DODATNA SREDSTVA VATROGASCIMA 


Sedma sjednica Općinskog vijeća Općine Jesenje 
održana je 30. ožujka 2010. a na dnevnom se redu našlo 
sedam točaka. Prihvaćen je tako obračun Proračuna za 
2009. godinu koji je u potpunosti realiziran i iznosio je 
5.088.180,00 kuna. Donijete su smjernice za organizaciju 
i razvoj sustava zaštite i spašavanja te Odluka o osnivanju 
Stožera zaštite i spašavanja Općine Jesenje. Smjernice se 
donose sukladno razmjeru opasnosti, prijetnji i posljedi- 
ca nesreća, većih nesreća i katastrofa utvrđenih procje- 
nom ugroženosti ljudi, okoliša, materijalnih i kulturnih 
dobara, a s ciljem zaštite i spašavanja ljudi, materijalnih 
dobara, okoliša, kao i razvoja sustava zaštite i spašavanja. 

Općinski su vijećnici za suce porotnike s područja 
Općine Jesenje predložili Marijana Katalenića i Mirka 
Buzinu, dok su shodno zahtjevu DVD-a Gornje Jesenje 
odobrena dodatna financijska sredstva za sufinanciranje 
kupnje novog vatrogasnog navalnog vozila u iznosu od 


60.000,00 kuna. (IH. 


i tome slično. Ovih su dana tako učestala pitanja o za- 
pošljavanju djelatnika na održavanju javnih površina na 
području Općine Radoboj. S namjerom da se izbjegnu 
daljnje nedoumice evo prave informacije. 

Hrvatski zavod za zapošljavanje, Područna služba 
Krapina, provodi mjere iz Nacionalnog plana za potica- 
nje zapošljavanja za 2010. godinu. Jedna od provedbenih 
mjera je sufinanciranje zapošljavanja nezaposlenih osoba 
na javnim radovima. Cilj ove mjere je društveno korisnim 
radom potaknuti socijalnu uključenost i ublažiti socijalne 
posljedice nezaposlonosti kroz suradnju s jedinicama lo- 
kalne samouprave, općinama i gradovima. 

Za osobe koje su prijavljene duže od godinu dana 
na Zavodu za zapošljavanje troškove plaće u iznosu od 
75% snosi Zavod, dok za osobe koje su Zavodu za za- 
pošljavanje prijavljene tri godine, Zavod u cijelosti snosi 
troškove plaće. 

S obzirom na obim poslova, koji su tijekom ljetnih 
mjeseci povećani zbog redovitog održavanja javnih po- 
vršina i mogućnosti da se zaposli jedan radnik, i Općina 
Radoboj uključila se u provođenje Nacionalnog plana za 
poticanje zapošljavanja. Za zaposlenog djelatnika, koji će 
poslove na održavanju javnih površina obavljati do 6. li- 
stopada 2010. godine, napravljen je pogram rada koji je 
dostavljen Hrvatskom zavodu za zapošljavanje, Područ- 
na služba Krapina, koji se s planom složio. 

Vidljivo je, dakle, da Općina Radoboj nije samostal- 
no zaposlila novog radnika, jer troškove snosi Zavod za 
zapošljavanje, a ostvarena je dvostruka korist. Jedna ne- 
zaposlena osoba barem nekoliko mjeseci primat će plaću 
za svoj rad, a Općina će lakše rješavati poslove oko odr- 
žavanja javnih površina. (B. O. ) 


dd 
ŠIKARA PRETVORENA U VOĆNJAK 


Posljednih godina širom Hrvatske pa tako i na po- 
dručju Općine Radoboj, ima sve više neobrađenog ze- 
mljišta. Vrijedno je stoga zabilježiti primjere kada se _ze- 
mljište obraslo grmljem na kojem se množe zmije, pre- 
tvara u voćnjak, vrt ili vinograd. Upravo takav slučaj do- 
gađa se na predjelu Radoboja zvanom Mala Gora. Tu su 
već ranije u akciju krenuli Alojz Malogorski i Dragutin 
Jurinjak, a slijede ih aktualni općinski načelnik Anđelko 
Topolovec i bivši radobojski poštar Stjepan Cerovec. Za- 
tekli smo se na zemljištu Stjepana Cerovca upravo kada 
je uz pomoć rodbine, susjeda i prijatelja završavao po- 
stavljanje zaštitne mreže nad vinogradom. 

Kada bi postavili pitanje “znate li Stjepana Cerov- 
ca?", vjerojatno bi većina upitanih odgovorila negativ- 
no, no kada bismo pitali za bivšeg radobojskog poštara 
i mužikaša u radobojskoj limenoj glazbi «Mirna», velika 
bi većina upitanih znala o kome se radi. Biti poštar na 
jednom području punih trideset godina znači poznavati 
svaku kuću, svakog stanovnika, svaki i najudaljeniji zase- 
lak, jer svima njima valjalo je dostavljati poštanske pošilj- 
ke, mirovine, dobre i loše vijesti. Stjepan Cerovec otišao 
je u mirovinu krajem 2008. godine, ali se još uvijek sjeća 


Zaštitna mreža nad vinogradom je postavljena pa nema straha od tuče. 


niza zanimljivosti koje se odnose na obavljanje poštar- 
ske službe. Priča nam tako da je nekada pred Božićne i 
Uskrsne praznike u radobojsku poštu stizalo i do deset 
tisuća čestitaka, da je noseći mirovine poštarska torba 
bila premala da u nju stane dovoljna količina novčani- 
ca za podjelu jednog dana, pa se trebao nekoliko puta 
dnevno vraćati u poštanski ured po novu količinu novca. 
Unatoč tako velikoj količini novca, u prošlim vremenima 
nije bilo ni jednog pokušaja napada na poštara i otimanja 
novca. U obavljanju poštanskog posla bilo je radosnih ali 
i tužnih trenutaka, kaže naš sugovornik. Prije trideset go- 
dina nije bilo telefona, a kamoli mobitela i sve su se hitne 
informacije prenosile putem telegrama. Tako se u pošti 
najprije znalo tko je dobio sina ili kćer u rodilištu, ali i 
tko je umro u kojoj bolnici. Sadržaj telegrama stizao je u 
poštu putem telefona gdje se upisivao na posebni obrazac 
i dostavljao na određenu adresu. Znajući što kome nosi, 
često je putem razmišljao kako će primatelj informacije 

Stjepan Cerovec zadovoljno promatra svoj mladi voćnjak 

reagirati. Bilo je slavlja kada se radilo o radosnom doga- 
đaju, ali i žalosti prilikom prijema tužnih vijesti. No sve 
su to sada uspomene na tridesetogodišnji period kada je 
Stjepan Cerovec provodio na poslu i po dvanaest sati jer 
je bio jedini poštar na cijelom području radobojske pošte. 
Zadovoljan što je stekao uvjete za odlazak u mirovinu, 
prihvatio se posla o kojem smo na početku ovog teksta 
nešto rekli. 

Područje Male Gore u prošlim je vremenima uglav- 
nom bilo pokriveno travnjacima i ljudi su ručno kosili i 
sušili travu za brojne krave i volove, ali je s vremenom do- 
bar dio toga zapušten i pretvorio se u šikaru. Zahvaljujući 
pojedincima ovo se područje nanovo privodi svrsi. Tako 
je i naš sugovornik lijepi dio zemljišta uz cestu koja vodi 
prema Malogorskima iskrčio i zasadio brojne vrste voća- 
ka. Ima tu krušaka, šljiva, trešanja, jabuka, oraha, a i onih 
na koje pomalo zaboravljamo kao što su mušmula (men- 
šprih) ili oskoruš ( po domaće skoruš). Pohvalno je što su 
to uglavnom starinske domaće sorte nastale cijepljenjem 
na divljim podlogama. Uz vinograd, koji je jedan od ri- 
jetkih na našem području štićen od tuče i ptica zaštitnom 
mrežom, tu je i zemljište za uzgoj povrća i drugih po- 
ljoprivrednih kultura. Sve lijepo uređeno, a kako i ne bi 
kada se s ovog terena pruža prekrasan pogled na zagorski 
krajolik, a umjesto legla zmija tu rastu voćke i vinograd i 
sve to čini ugodno mjesto boravka. 

Primjer koji bi valalo slijediti, jer odlaskom u miro- 
vinu ili prestankom radne aktivnosti u tvornici ili na dru- 
gom mjestu, ne moramo prestati s aktivnostima koje nam 
čine zadovoljstvo, a donose nam i određenu korist. (vir) 


Nakon obavljenog posla, kao što je i red, slijedi okrijepa. 


RADOBOJSKI VINOGRADARI I VINARI 


ODRŽALI REDOVITU GODIŠNJU IZBORNU 
SKUPŠTINU 


ŠTO KAKO DALJE? 


Udruga vinogradara i vinara «Radobojski pajdaši» 
održala je 1. travnja 2010. godine redovitu godišnu skup- 
štinu. Na dan održavanja Udruga je imala točno stotinu 
članova, najvećim dijelom iz Općine Radoboj, a ima ih i 
sa područja grada Krapine. Kako to statutarne odredbe 
nalažu, Skupštini je prezentirano izvješće Upravnog od- 
bora, blagajnika i Nadzornog odbora, te Prijedlog plana 
i i financijskog plana za tekuću godinu. 

Izvješće o radu Udruge podnio je predsjednik Dra- 
gutin Kiseljak, naglasivši činjenicu da su svi planirani 
zadaci uspješno realizirani osim organizacije obilaska vi- 
nogradara i vinara na drugim područjima, za što članovi 
radobojske Udruge nisu pokazali dovoljni interes. Čla- 
novi Udruge inače su obilježili takozvane vinske blagda- 
ne počevši od Vincekovog, preko postavljanja «klopotca» 
do Martinja. Organizirali su više stručnih predavanja i 
degustacije mladih vina kao i ocjenjivanje kvalitete vina 
svojih članova. 

Tako su prošle godine radobojskim vinarima pripale 
četiri zlatne medalje za kvalitetna vina, 49 srebrnih i 31 
brončana medalja što je dokaz sve veće kvalitete vina pro- 
izvedenih na našem području. Vina su prema tome sve 
kvalitetnija, ali je sve teže ostvariti uvjete za plasiranje tih 
vina na tržište. Radobojski vinogradari i vinari nezado- 
voljni su činjenicom da se danas u ugostiteljskim objek- 
tima na području Općine nude vina s drugih područja, 
koja su slabije kvalitete, ali su navodno jeftinija. Članovi 
Udruge vinogradara i vinara «radobojski pajdaši» stoga 
su na svojoj skupštini iznijeli inicijativu da se razmotri 
mogućnost udruživanja kod proizvodnje vina kako bi se 
stvorilo prepoznatljivo radobojsko vino u većim količi- 
nama što bi omogućilo da vlasnici ugostiteljskih objekata 
na radobojskom području i šire nude domaće kvalitetno 
vino. 


Članovi Udruge pozorno su pratili stručno predavanje. 


Bh 


Radobojsko - Jesejanjski list br. 22 /Godina III./25. travnja 2010. 


Čelnici Udruge vinogradara i vinara «Radobojski pajdaši»: 
Dragutin Kušer, tajnik i Dragutin Kiseljak, predsjednik. 

Vinogradari i vinari nisu zadovoljni s aktivnostima 
poljoprivrednih zadruga koje djeluju na području Općine 
Radoboj. Krapinska Poljoprivredna zadruga uglavnom se 
orijentirala na trgovinu, uz iznimku Poljoprivredne apo- 
teke u Radoboju koja koliko toliko koristi i vinogradari- 
ma. Poljoprivredna zadruga, osnovana u vrijeme načelni- 
kovanja Josipa Potočkog, pod patronatom Alojza Hor- 
vata, ne igra nikakvu ulogu, a postojeća Poljoprivredna 
zadruga Radoboj orijentirala se isključivo na šest- sedam 
uzgajivača krušaka. 

Vinogradari stoga na svojoj skupštini donose za- 
ključak da pomoć potraže i van Općine Radoboj. Kon- 
kretno se radi o organiziranoj nabavi sredstava za zaštitu 
vinograda, podizanje novih nasada i nabavu gnojiva, jer 
naglašavaju da stotinu vinogradara zaslužuje i određeni 
povlašteni tretman kod nabave potrebnih repromateri- 
jala. Bilo bi stoga šteta da uz tri poljoprivredne zadruge 
u općini Radoboj povjerenje vinogradara dobije netko s 
ostalih područja. 

Vinogradari pored toga razmišljaju i o otvaranju za- 
jedničkog vinskog podruma i vinoteke, kako bi svi sta- 
novnici Općine Radoboj i sve brojniji posjetitelji imali 
priliku kušati i kupovati kvalitetno radobojsko vino. Za 
početak organizirat će se prikupljanje podataka o tome 
koliko članovi Udruge u stvari imaju trsova, koje sorte 
uzgajaju i jesu li voljni ići u zajedničke akcije. 

Skup vinogradara iskorišten je i za vrlo korisno pre- 
davanje o novim nasadima vinograda, sortama koje se 
preporučuju na našem području, te njihovim prednosti- 
ma i nedostacima. Predavanje je održala dipl. ing. agro- 
nomije Jasminka Šaško. ( vir) 


Udruga vinogradara i vinara «Radobojski pajdaši» i ove 
je godine organizirala ocjenjivanje vina svojih članova. 
Dostavljeno je ukupno 58 uzoraka, sortnih i miješanih 
vina i dodijeljeno je čak 7 zlatnih medalja, što je go- 


tovo 100 % više nego prošle godine, kada su bila samo 
4 zlata. Srebrne medalje dobio je 21 uzorak, brončanu 
19 uzoraka, 4 su dobila priznanja dok je svega 7 uzo- 
raka odbačeno. Medalje i priznanja vinarima će biti 
uručena nakon što ocjenjivanja vina budu provedena 
na području cijele Krapinsko - zagorske županije. 

ČIŠĆENJE PROMETNICA 


Nakon dugotrajne zime na prometnicama Općine 
Jesenje ostale su velike količine šljunka, čime je bitno sma- 
njena sigurnost prometa.Kako bi se ta opasnost otklonila 
mještani su organizirali akcije čišćenja nogostupa i cesta 
koje prolaze kroz njihova naselja. Akcije su provedene 
na području Gornjeg i Donjeg Jesenja te Cerja. Jedan od 
pokretača akcije u Donjem Jesenju bio je DRAGUTIN 
KRANJČEC, koji je prvi krenuo s čišćenjem nogostupa. 
Taj još uvijek vitalni i vrijedni 79-godišnjak bio je poti- 
caj mladima koji su se priključili te su nogostup i cesta 
u dužini od 700 metara očišćeni i uređeni. Na području 
Cerja provedena je akcija u kojoj je sudjelovalo nekoliko 
mještana. Raduje činjenica da se u takve akcije uključuje 
sve veći broj mladih, koji tako doprinose zajedničkim na- 
stojanjima uređenja životne sredine. ( 1.Habjanec) 


BIJELI RADOBOJSKI TRNAC 


Proljeće je zabijelilo Radobojski trnac. Procvale su voćke, a prije toga su njihova stabla premazana vapnom i tako 
na starinski način zaštićena od posljedica temperaturnih razlika i nametnika, a dobila su i ljepši izgled. 

I središte Radoboja donosi miris proljeća. Cvjetne gredice lijepo su uređene i svakom prolazniku pružaju lijep 
prizor. . 

Prišlo se i uređenju prostora između Zupnog dvora i groblja. Posječeno je grmlje i drveće, poravnat je teren pa 
će i taj dio Radoboja kada dobije konačan izgled biti privlačan za pogled prolaznika. 


TUČA URANILA 


Prošle godine zabilježili smo prvu tuču na našem 
području 30. travnja. Ove je godine uranila za petnaest 
dana. Na području Radoboja padala je 14. travnja i nije 
bila tako obilna kao prošle godine. No ponovno su na- 
stradali cvjetovi marelica, trešanja i ranih šljiva. Dobra je 
stvar što ove godine vremenski uvjeti nisu bili pogodni 
za proljetne radove u vrtovima pa tu nema nikakve štete. 
Naši stari znali su isticati vjerovanje ako prva tuča padne 
prije Jurjeva te godine tuče više neće biti. Ostaje nam da 
čekamo i vidimo jesu li ta vjerovanja bila opravdana ili ne. 


Prva ovogodišnja tuča tek je malo zabijelila zelenilo proljetne trave. 
KRENULO UREĐENJE ZAVIČAJNE ZBIRKE 


Stara zgrada radobojske osnovne škole ovih je dana 
postala mjesto odvijanja građevinskih radova. Krenulo je 
uređenje kako bi se stvorili uvjeti za otvaranje posebnog 
kulturno-povijesnog sadržaja - Zavičajne zbirke. U tom 
će se prostoru kada bude uređen naći mjesta i za druge 
sadržaje, a jednog dana kada će i nekadašnje pomoćne 
zgrade uz školu biti uređene i privedene određenoj na- 
mjeni, ovo će biti centar_ brojnih događanja, koja će biti 
privlačna za posjetitelje Radoboja, kojih će nadajmo se 
svakog dana biti sve više. 

Uništavanje klupa, zelenih površina, kućica na auto- 
busnim stajalištima, te drugih javnih objekata već je bilo 
predmet pisanja u našem mjesečniku. To, međutim, nije 
imalo mnogo pozitivnog učinka. Primjer za to su razbi- 
jene svjetiljke javne rasvjete oko zgrade pošte u Radobo- 
ju. Postavlja se pitanje o čemu razmišljaju i razmišljaju li 
uopće o nečemu oni koji se iživljavaju na način da uništa- 
vaju zajedničku imovinu. Znaju li da sve to netko mora 
platiti, ako ne oni sami onda sigurno njihovi roditelji i svi 
ostali koji teško zarađuju svoju plaću ili primaju skromnu 
mirovinu. Poštujmo stoga napore onih koji nastoje sre- 
dinu u kojoj živimo učiniti što ljepšom i ugodnijom za 
boravak i nemojmo uništavati sve oko sebe, samo zato da 
bi pokazali svoju osobnost. (vir) 


LIKOVNA KOLONIJA U JESENJU 


JESENJE: U subotu 17. travnja 2010. u Gornjem 
Jesenju je održana likovna kolonija. Organizatori: Općina 
Jesenje i Likovno društvo «Ernest Tomašević» iz Krapine 
okupili su 27 likovnih umjetnika iz Krapine, Ludbrega, 
Čakovca, Varaždina i okolnih mjesta u Krapinsko -za- 
gorskoj županiji. Teme koje su se našle na platnu uglav- 
nom su pejsaži jesejanskog krajolika, a tridesetak nastalih 
djela moći će se vidjeti na izložbi koja će biti upriličena 
uz obilježavanje dana Općine Jesenje. Sudionicima se na 
trudu zahvalio načelnik Ivan Maligec, podijelio im za- 
hvalnice, a sve je završilo prigodnim druženjem. (1.H.) 

Privredna banka Zagreb d.d. donirala je OŠ 
Side Košutić Radoboj vrijednu računalnu opremu. 
Zalaganjem gospođe Nevenke Cerovečki iz Privred- 
ne banke u Krapini osigurana je kvalitetna nastava 
informatike za učenike koji do sada nisu mogli raditi 
pojedinačno na računalima. 


Računalnu opremu predala je 31. ožujka u ime 
Privredne banke Zagreb, d.d. gospođa Javorka Kra- 
kan. Ravnateljica škole zahvalila je predstavnicima 
Privredne banke na suradnji i pomoći, te istaknula 
važnost informatičkog opismenjavanja za sve učenike 
u što boljim uvjetima. 

Zahvaljujući Privrednoj banci d.d. moći će se 
osuvremeniti nastava informatike u školi. 


(J. Marmilić) 


NASTAVA NA STRAHINIČICI 


Povodom obilježavanja svjetskog dana zdravlja, 7. trav- 
nja, održana je terenska nastava za učenike 5. razreda i učeni- 
ke uključene u sekciju mladih planinara Osnovne škole Side 
Košutić Radoboj na Strahinjčici. Organizatori su bili Školsko 
sportsko društvo «Mirna» Radoboj i Sportska zajednica op- 
ćine Radoboj. 

Učenike je vodio učitelj TZK Gordan Poslončec, a u 
pratnji su bili Dražen Gerić, Kristina Golub, Magdalena Mi- 
šak i Dijana Mikša. 

Po dolasku do planinarskog doma, učenici su bili uklju- 
čeni u različite aktivnosti, od usvajanja znanja o očuvanju i 
promicanju zdravlja, razvijanja higijenskih navika, igranja no- 
gometa i društvenih igara do upoznavanja s legendama našeg 
zavičaja. 

Cilj terenske nastave bio je upoznati ljepote prirode 
Radoboja, otkriti svoje mjesto u svijetu i svijet oko sebe, te 
razvijati poštovanje prema životnom okolišu. Uz druženje i 
usvajanje nastavnih sadržaja sve ciljeve je lakše postići. To su 
dokazali i učenici. (J. Marmilić) 


Dolazi, 

Bliži se, 

Je li tuili nije, 

Gdje se skriva, 

Gdje lije? 

Čekamo ga. 

Već je trebalo biti ovdje. 
Možda dolazi, 

Možda se skriva iza mene, 
Ali kad se okrenem 
Opet iznova nestane. 


Šušti. 
Sad je blizu. 
Uz svitanje dolazi u prasku. 


Proljeće je tu. 


Laura Kamenečki 7.r. 


OŠ Side Košutić Radoboj 


JEZIČNO ISTRAŽIVANJE JESENJANSKOGA PODRUČJA 


U travnju je na jesenjanskome području obavljeno terensko 
jezično istraživanje u okviru projekta Isžraživanje kajkavskoga nar- 
Jječja pri Institutu za hrvatski jezik i jezikoslovlje u Zagrebu. Jezična 
raznolikost bitno je obilježje hrvatskoga nacionalnog identiteta. Hr- 
vatski se jezik dijeli na tri narječja — čakavsko, štokavsko i kajkavsko 
— a ona se dalje dijele na dijalekte, poddijalekte ili skupine govora i 
na mjesne govore. Znanstvena disciplina koja se time bavi jest dija- 
lektologija. Na jezičnim kartama govor Jesenja i šireg područja pri- 
pada kajkavskome narječju, i to onome njegovom dijelu koji, prema 
klasifikaciji, čuva neke od najstarijih jezičnih osobina. Osim toga, za 
dijalektologe — i ne samo za njih — on je zanimljiv jer je geografski 
ma poznat kao specifičan. 

Jedna od glavnih djelatnosti Instituta za hrvatski jezik i je- 
zikoslovlje u Zagrebu jest istraživanje hrvatskih narodnih, mjesnih 
govora — u Hrvatskoj i izvan nje. Terenska istraživanja obavljaju se 
od samoga osnutka Instituta polovicom 20. stoljeća. Kako u Hrvat- 
skoj postoji mnogo različitih mjesnih govora (poznato je da gotovo 
svako selo ima svoj specifičan govor, a ponegdje se govorom razlikuju 
i zaseoci unutar jednoga sela) nemoguće ih je sve istražiti. Ipak, do 
danas su istraženi, u skladu s mogućnostima, mnogi mjesni govori, 
ali je to još uvijek daleko od planiranoga i potrebnoga. Jedan od kraj- 
njih ciljeva terenskih istraživanja, uz samo prikupljanje građe, jest 
izrada hrvatskoga jezičnog atlasa — djela u kojem će zorno, na jezič- 
nim kartama, biti prikazane temeljne jezične crte izabranih govora. 
Planirano je da se za atlas istraži oko četiristo mjesnih govora — tzv. 
punktova —tristotinjak u Hrvatskoj i stotinjak izvan nje. Istraživanje 
se provodi metodom zadanog upitnika. To znači da se u svim istraži- 
vanim govorima zapisuju odgovori na ista pitanja te se tako dobivaju 
međusobno usporedivi podaci. Upitnikom za hrvatski jezični atlas 
obuhvaćena su temeljna područja svakodnevnog života, npr. čovjek i 
dijelovi tijela, rodbinski odnosi, stanovanje, narodne radinosti, bilj- 
ke, životinje, društveni život. Odgovori se zapisuju dijalektološkom 
transkripcijom, odnosno sustavom znakova koji omogućuje precizan 
zapis svih specifičnosti lokalnoga govora (glasova, naglasaka i dru- 
g0g). 

Kao jedan od punktova izabrano je i Jesenje. Budući da je to 
područje, površinom relativno neveliko, u jezičnom pogledu prilično 
heterogeno - na malom prostoru postoji veći broj različitih govora 
— za istraživanje su izabrani Lužani Donji i Cerje. Podatke su u Lu- 
žanima davale Marija Zagoršak i Božica Zagoršak, a u Cerju Tereza 
Obadić i Katica Obadić. One su, kao izvorne govornice svojega mje- 
snog govora, u višednevnom istraživanju odgovorile na preko dvije 
tisuće pitanja koliko ih je predviđeno Upitnikom. Na taj je način 
dobivena vrijedna jezična građa koja će biti pohranjena u Institutu 
za hrvatski jezik i jezikoslovlje i koja će, osim za jezični atlas, služiti 
i za druge vrste jezičnih analiza. Osim toga, u vremenima ubrzanih 
jezičnih promjena, u vremenima kad sela imaju sve manji broj sta- 
novnika — što u jezičnom pogledu znači da sve manji broj govornika 
govori njihovim mjesnim govorom — u istraživanju prikupljena gra- 
đa bit će trajan spomen na suvremeno stanje jesenjanskoga govora. 

Osim Jesenja, na širem krapinskom području u predviđenoj 
mreži punktova za hrvatski jezični atlas nalazi se, uz samu Krapinu 
(koju je svojevremeno istražio dr. Antun Šojat), još samo Radoboj. 
Njegov je govor istom metodom istražen 2009. godine (podatke su 
davale Antonija Rihtar i Zlata Rihtar u Radoboju te Ana Rukav i 
Marija Draganić u Gorjanima). Petrovsko i Đurmanec nisu ušli u 
planove jezičnih istraživanja za atlas. 

Opisana istraživanja znanstvene su prirode. No, za očuvanje 
svakoga mjesnog govora važna je zauzetost njegovih izvornih govor- 
nika, prvenstveno mlađih. Veliku ulogu pritom može imati škola — 
kako razvijanjem svijesti o vrijednosti zavičajnoga govora, pisanjem 
tekstova na njemu, tako i izradom razlikovne gramatike u odnosu na 
hrvatski standardni jezik. Dobro bi i vrijedno bilo izraditi i rječnik 
lokalnoga govora. Jer — mjesni, zavičajni govor živi samo po svojim 
govornicima; na njima je da ga očuvaju! 


Anita Celinić 

NOVOSTI IZ OSNOVNE ŠKOLE GORNJE 
JESENJE 


INTEGRIRANO-PROJEKTNA NASTAVA 


Mjeseci ožujak i travanj obilježeni su u okviru ra- 
zredne nastave nizom različitih aktivnosti u OŠ Gornje 
Jesenje. Odlična suradnja učenika i učiteljica rezultirala 
je velikim uspjehom putem integrirano-projektne nasta- 
ve uoči Uskrsa. Ideja o izradi uskrsnih ukrasa, vjenčića, 
raznih inovativnih radova i čestitaka realizirana je kroz 
zajedničke likovne radionice s učenicima, učiteljicama i 
vjeroučiteljem. 

Radovi izrađeni različitim tehnikama prezentirani 
su putem sajmenog dana na Veliki četvrtak ispred Doma 
kulture u Gornjem Jesenju i u trgovini Artić u Donjem 
Jesenju. Tom akcijom prikupljena su sredstva za sufinan- 
ciranje terenske nastave u Zagrebu u mjesecu travnju. 
Učenici i učiteljice se zahvaljuju svim mještanima, kao i 
prolaznicima, koji su prepoznali uskrsnu poruku topline 
i ljubavi i svojim su dobrovoljnim novčanim prilozima 
pomogli uspješnosti akcije za radost i sreću djece. 


TERENSKA NASTAVA 


Dolazak proljeća učenici razredne nastave OŠ Gor- 
nje Jesenje obilježili su održavanjem terenske nastave u 
Lužanima Zagorskim. Aktivno su se uključili u upozna- 
vanje svojeg zavičaja i doživjeli prirodno i životno okru- 
ženje, te rad ljudi u proljeće. 
Za vrijeme terenske nastave učenici su uz smješak 
i ugodno druženje pješačili 4 sata, a poneseni ljepotom 
prirode svog brežuljastog zavičaja svi su bili sretni i zado- 
voljni, stoga i odrasle pozivaju da slijede njihov primjer, 
jer za sreću su ponekad dovoljne i male stvari. 
Davorka Cerovec,učiteljica 


Pe 


KUDA NAKON OSNOVNE ŠKOLE 


U Osnovnoj školi Gornje Jesenje 14. travnja održa- 
no je predavanje o upisima u srednje škole. Predstavica 
Zavoda za zapošljavanje govorila je o profesionalnom 
usmjeravanju, odnosno kako odabrati pr(a)vo zanimanje. 
Tako su učenici osmog razreda mogli saznati što je po- 
trebno znati prilikom izbora budućeg zanimanja. Mogli 
su čuti koja su zanimanja najtraženija, koja su deficitarna, 
u kojima se najlakše može naći zaposlenje, a u tome će im 
pomoći i prezentacija Obrtničke komore i Srednje škole 
Krapina. Svoje programe školovanja budućih stručnjaka 
predstavile su i predstavnice Srednje škole Pregrada, Gi- 
mnazije iz Zaboka, Srednje škole Bedekovčina te Škole 
za umjetnost, dizajn, grafiku i odjeću Zabok. Budućnost 
će pokazati koliko su te prezentacije pomogle mladima iz 
Općine Jesenja kod odabira budućih zanimanja. 


OBILJEŽEN DAN PLANETA ZEMLJE 


Učenici OŠ Side Košutić Radoboj sadnjom presad- 
nica cvijeća uključili su se u aktivnosti vezane uz Dan 
planeta Zemlje. 

Radoboj 89 
49232 Radoboj 


Potočki 
pomet d.0.0. 


tel./fax: 049 / 371 - 122 


Radobojsko- Jesejanjski list br. 23 /Godina III./25. travnja 2010. 1 


E-mail: www.potocki-promet.com 
info(Dpotocki-promet.com 


POTOČKI PROMET - PUTNIČKA AGENCIJA 
ORGANIZIRA SLJEDECA PUTOVANIJA: 


TERMIN 

1. MEĐUGORJE - SINJ 07.05 - 09.05.2010. 
CIJENA 370,00 Kn 

2. PULA - BRIJUNI 22.05.2010. 
CIJENA: 260,00 Kn 

3. KLAGENFURT 26.06.2010. 
CIJENA: 260,00 Kn 

4. CRNA GORA - DUBROVNIK 20.06. - 24.06.2010. 
CIJENA: 200 EURA 

s. RIM O1.09. - OS.0O9.2010. 
CIJENA: 1640,0O00Kn 

6. Tijekom 6.,7. i 8 mjeseca, svake subote i nedjelje organiziramo 


jednodnevno kupanje u Selcu, Novom Vinodolskom i Malinskoj 


po cijeni od 99,00kn 


Sve ostale informacije možete dobiti na telefon : 


049 371 122 / 049 373 636 / 091 3737 360 


OPĆINA JESENJE NA INTERNETU 


Općina Jesenje ovih je dana grafički i sadržajno redizajnira- 
la svoju internetsku stranicu. Novim, modernim dizajnom stranica 
Općina se želi još više približiti potencijalnim posjetiteljima i turisti- 
ma te svima koji žele više saznati o radu i stanju u Općini. 

«Prepoznavajući nove tehnologoje u komuniciranju, gdje je 
uz sadržaj bitan i način prezentacije želimo Jesenje približiti, kako 
našim sugrađanima tako i svima koji žele nešto doznati o našem 
mjestu», rekao je IVAN MALIGEC, načelnik Općine Jesenje. U 
kontekstu turistčkog razvoja Općine Jesenje vrlo je važno da poten- 
cijalni turisti imaju kvalitetne informacije na jednom mjestu, a to će 
im omogućiti nova web stranica. Osim što želimo biti dostupniji i 
otvoreniji, želimo biti i atraktivni tako da će se na novim redizajni- 
ranim stranicama moći vidjeti i video vijesti iz našeg kraja, dodao je 
Maligec. 

Svi podaci koji su bitni za žitelje Općine, kao i za one koji žele 
posjetiti ovaj još neistraženi biser Zagorja, bit će dostupni na novoj 
službenoj internetskoj stranici www.jesenje.br 

Na ovaj način Općina želi biti još pristupačnija svima koji žele 
nešto doznati o Jesenju, a naročito na internetu koji sve više posta- 
je nezaobilazan u kominiciranju Općine s javnošću. Ovom akcijom 
Općina Jesenje želi biti predvodnik u korištenju novih tehnologija 
kako na području komunikacija tako i u ostalim granama gospodar- 
stva. (1.Habjanec) 


Uskrs i blagdani koji su vezani uz taj najveći blagdan u našim 
krajevima obilježavaju se brojnim događanjima. Nakon korizmenog 
vremena i raznih žrtvi i odricanja, ljudi se raduju jer Uskrs je blagdan 
nade, novog života i radosti. Tako su i ove godine na području Jese- 
nja zabilježena brojna događanja. Uz Veliki četvrtak i Veliki petak 
svakako vrijedi spomenuti Veliku subotu kada se čuva Isusov grob. 
U čuvanje Isusovog groba uključeni su vatrogasci DVD-a Gornje 
Jesenje, koji su držali stražu uspred Isusovog groba prije večernjeg 
obreda Uskrsnuća.Uz večernje obrede u Jesenju je zadržan i običaj 
paljenja gube na vatri koja je prije početka nagovještaja Uskrsnuća 
blagoslovljena, a predskazuje svjetlost koja dolazi Uskrsnućem. 

Svakako je najznačajniji događaj sam Uskrs, odnosno Uskrsno 
jutro kada se pale «Vuzmenice» koje se slažu na Veliku subotu, a 
napravljene su od jelovog granja. Tradicija slaganja Vuzemnice traje 
od davnina u našem kraju, a postavljaju se u gotovo svakom zaselku. 
U prošlim je vremenima trajalo rivalstvo čija će biti najviša, odnosno 
čija će dulje gorjeti. Uz vuzemnicu se bdjelo cijelu noć. I ove godine 
na jesejanskim bregima cijele Uskrsne noći bilo je živo uz pjesmu i 
druženje i čekalo se da se vuzemnice zapale i stvore prekrasni dekor. 
Uskrsnuće Gospodnje proslavljeno je i uz gromoglasno pucanje po- 
moću kanti i karabita te poneku kuburu. (I.H.) 


Gj Radobojsko - Jesejanjski list br. 22 /Godina III./25. travnja 2010. 


SENIORI SE PROBUDILI 


Radobojski nogometaši s promjenljivim uspjehom nastavljaju 
proljetni dio natjecanja. Dok seniorska ekipa u posljednjim kolima 
ostvaruje zapažene rezultate u tri posljednje utakmice ostvarene su 
dvoje pobjede i jedan nerješeni susret. Tako su igrali u Zlataru protiv 
Oštrca 3:3, pobjedili su u Radoboju Pregradu 2:1 i u gostima Matiju 
Gupca sa 3:0. Najslabije rezultate i nadalje ostvaruju najmlađi, ali za 
njih ima vremena, uz dobru volju i oni će ostvarivati pobjede. Evo 


prvenstvenih tablica svih radobojskih ekipa. 


TABLICE ZAGORSKIH NOGOMETNIH LIGA 


(SIVANČICA —— [18 [| 8 [3 | 7 [ 30 [23 | 27 | 
6.KLANJEC —— [18 [| 8 [3 | 7 [30 [31 ( 27] 
ZJEDINSTVO > [18 [| 8 [3 | 7 [ 20 [25 | 27] 
BOŠTRC fl [18 [ 6 [7 | 5 [24 [24 [ 25 | 
RADOBOJ — [18 [ 7 [3 | 8 [ 28 [27 | 24 | 
ORUDARD >> [18 [| 6 [5 | 7 [ 23 [27 [23 | 
ILOROSLAVJE — [18 [ 5 [6 | 7 [11 [20 [21] 
13STRAŽA ——-— [18 [ 3 [4 [11[ 8 [ 28(13 | 


4JEDINSTVO —— [24 [13 [2 | 6 [ 76 [38 [41] 
12 [ 5 | 4 [60 [31 | 41, 
6OŠTRC—-—- [24 [13 [2 [ 9 [ 65 [39 [ 41 | 
\ZOROSLAVJE — [24 [10 [2 [ 9 [47 [4 [32 | 
8.MILENGRAD [21 [ 8 [5 | 8 _[ 63 [66 | 29 | 
9RUDARM —— |[21[ 8 [4 [9 [47 [4 [28 | 


IORADOBOJ — [24 [ 9 [1 [11 [ 63 [66 | 28 | 
ILMLADOSTMB [21 [ 8 [3 [10 [ 50 [59 | 27 | 
I2STUBICA —— [24 [ 6 [5 [10 [43 [54 [23 | 
IBINKOP ——-— [24 [6 [1 [14 [39 [67 [19 | 


[LPREGRADA —— [16 [16 [0 | 0 [66 [ 4 | 48] 
\2.STUBICA —— [16 [10 [1 | 5 [ 68 [17 [31] 
(3.JEDINSTVO —— | 15 [10 [0 | 5 [ 49 [17 | 30] 
(4 IVANČICA [15 [ 9 [2 | 4 [ 52 [27 [ 29] 
[5.MLADOST > [14 | 8 [3 | 3 [ 50 [25 | 27 | 


|7.OROSLAVJE — [15 [ 6 [2 | 7 [41 [34 | 20] 
BLOŠTRC —-—-"[ 145 [ 5 [0 [10 [ 42 [43 | 15 | 
[9.MLADOSTMB | 15 [3 [4 | 8 [ 34 [49 | 13 | 
NGA ([15[0[0[15][8 [124] 0 | 

3. OROSLAVJE — | 15 [12 [0 [3 [39 | 6 | 36 | 
(5.JEDINSTVO [15 [ 9 [0 | 6 [ 27 [18 | 27 | 
[7.SCHIEDEL [15 [ 4 [3 | 8 [ 32 [43 | 15 | 
[8.MLADOSTMB | 15 | 4 [2 | 9 [26 [46 | 14 | 
(10.STUBICA —— [15 [3 [3 | 8 [ 16 [40 | 12] 
ILRUDARM —— [15 [3 [0 [11[19 [36 | 9 | 


2.STRAŽA [15 [11 [0 | 4 [ 34 [22 [33 | 
(3.JEDINSTVO_—— [16 [8 [6 | 2 [28 [ 9 [30] 
(4.HRV ZAGORJE | 15 | 8 [4 | 3 [ 34 [21 [28 | 
[Z.MLADOST [16 [ 6 [6 | 4 [24 [22 [24] 
(8. TONDACH [15 [ 6 [4 [5 [29 [22 [22 | 
(13. ZAGORECVT [15 | 2 [2 [11 [25 [56 | 8 | 


PRIZNANJA RADOBOJSKIM KINOLOZIMA 


Na godišnjoj skupštini Hrvatskog kinološkog saveza, održanoj kra- 
jem ožujka 2010. godine u Zagrebu, uručena su priznanja zaslužnim čla- 
novima za dugogodišnji rad i postignute rezultate na planu popularizacije i 
uzgoja pasa. Tako je posmrtno posebno odličje dodijeljeno Miroslavu Cape- 
ku, internacionalnom kinološkom sucu i počasnom članu Kinološke udruge 
Radoboj. Odličja su nadalje primili: internacionalni sudac Srećko Kukić, 
dok je glavni tajnik Hrvatskog kinološkog saveza dr. vet. Bojan Mataković 
uručio zlatnu značku Cvjetku Fruku, predsjedniku Kinološke udruge Ra- 
doboj za izuzetan doprinos u razvoju sportske radne kinologije i edukaciji 
mladih kinologa. 

Na redovnoj skupštini Kinološke udruge Radoboj između ostalog 
za tajnicu je jednoglasno izabrana Ana Florjan. Radobojska Udruga inače 
planira niz aktivnosti među kojima su i sudjelovanja na nacionalnim i inter- 
nacionalnim natjecanjima u čemu će sudjelovati Branko Mlakar sa svojim 
bernandincima, Davorko Istenić sa bernskim planinskim psima, Nenad Le- 


var sa njemačkim ovčarom, Darko Košutić sa njemačkim ovčarom, Dario 
Medvedec sa mađarskim vižlom, te Cvetko Fruk sa svojim rottwailerima. 
Predstavnici Kinološke udruge Radoboj ovom prilikom pozivaju sve ljubite- 
lje pasa da se učlane u Udrugu jer će tako imati veće mogućnosti za stjecanje 
novih saznanja o odgoju i dresuri pasa. 

Zainteresirani sve informacije mogu dobiti putem telefona: 349-611 


ili 098 880 454 


Dobitnici odličja Kinološkog saveza 
Hrvatske 

PROHUJALA VREMENA NA RADOBOJSKOM PODRUČJU 


RIADIOJBIONISIKA SIKGOJRNNJENJI 


MARTIN BAHMEC 


Subota, 3. travnja 2010. Vrijeme 12 sati i 40 minuta. Na HRT 
2 počinje snimka kazališne predstave «Mare Fjočica». Ne bi to bilo 
ništa posebno da u toj kazališnoj predstavi snimljenoj 1983. godi- 
ne u dubrovačkom kazalištu «Marin Držić» glavnu mušku ulogu, 
kapetana broda, ne glumi MARTIN BAHMEC, rođen u Gornjoj 
Šemnici, a nakon smrti sahranjen na radobojskom groblju. Eto nam 
tako sjećanja na još jednog velikana, ovaj put iz kazališne i filmske 
umjetnosti, čiji su korijeni tu na našem radobojskom području. Mar- 
tin Bahmec, sin Stjepana i Kristine, rođen je 1933., a umro 1988. 
godine. Djetinjstvo je proveo u vrijeme drugog svjetskog rata, što 
ga nije spriječilo da nakon četiri razreda osnovne škole u Gornjoj 
Šemnici završi i Gimnaziju u Krapini. Kao i ostali njegovi vršnjaci, u 
to vrijeme u školu je trebao putovati pješke bez obzira na vremenske 
uvjete i po najvećoj zimi i vrućini. 

Za razliku od ostalih tadašnjih radobojskih đaka, koji su se 
uglavnom opredjeljivali za učiteljska zvanja, Martin je krenuo u glu- 
mačke vode. Živući njegovi vršnjaci sjećaju se da je još u dječačkoj 
dobi imao sklonost glumi i da ih je često zabavljao svojim glumač- 
kim nastupima. Svoje prve profesionalne glumačke uloge ostvario je 
u Varaždinu. Još i danas na internetskim stranicama Hrvatskog na- 
rodnog kazališta u Varaždinu u rubrici najpoznatiji glumci u našem 
kazalištu nalazimo ime Martina Bahmeca uz, na žalost, mnogo po- 
znatija imena kao što su: Franjo Majetić, Ivo Serdar, Sanda Langer- 
holz, Ivo Rogulja, Martin Sagner, Smiljka Bencet. Nakon Varaždina 
svoju je glumačku karijeru Martin Bahmec nastavio u Dubrovniku. 
Tu je ostvario niz zapaženih uloga prije svega u dramama Ive Voj- 
novića, Marina Držića, Miroslava Krleže i dugih autora. Uz nastupe 
u matičnoj kazališnoj kući, Martin Bahmec je sudjelovao i u nizu 
kazališnih izvedbi u okviru Dubrovačkih ljetnih igara, a njegov glu- 
mački talent zapazili su i autori fimova i televizijskih serija. 

Sudjelovao je u mnogim filmskim i televizijskim ostvarenji- 
ma tumačeći uglavnom karakterne uloge. Tako ga je poznati filmski 
režiser Lordan Zafranović angažirao za svoj film «Okupacija u 26 
slika». 1984. godine ima značajnu ulogu u filmu «Kraj rata». 1982. 
godine igra ulogu slikara u prvoj epizodi televizijske serije «Nepo- 


Martin Bahmec u Vojnovićevoj drami Ekvinocio 


koreni grad» pod nazivom Čamac na Kupi. Serija se upravo reprizira 
na HTV-u. Deset godina ranije, dakle 1972. ostvaruje uloge u TV 
seriji «Klupa na Jurjevskoj» i «Penzioner jedan obični «. Još ranije, 
1966. godine ostvaruje zapažen nastup na Sterijinom pozorištu u 
Novom Sadu, gdje predstavlja dubrovačko kazalište s predstavom 
«Jazavac pred sudom» igrajući ulogu suca. O umjetničkoj vrijednosti 
nastupa Martina Bahmeca u realizaciji kazališnih predstava govori 
i činjenica da je HTV snimila mnoge njegove nastupe i da ih i dan 
danas reprizira u okviru svojeg programa. Jedna od takvih je i uloga 
u Vojnovićevoj drami Ekvinocio koja je reprizirana prošle godine. 

Nažalost, Martin Bahmec je umro prije nego što je doživio 
glumačku zrelost. Pogodila ga je sudbina njegovih kolega Ive Serda- 
ra, Dragana Milivojevića i mnogih drugih koji su umrli u najboljim 
glumačkim godinama. No to nije razlog da ga mi njegovi sumještani 
zaboravimo i da se ne ponosimo time što je iz naše sredine ponikao 
čovjek koji je svojim talentom oduševljavao ljubitelje prije svega ka- 
zališta od sjevera do krajnjeg juga naše domovine. (vir) 


OBITELIĆ BAHME( 
STJEPAN: I KI STINA 


KATICA 


MARTIN 


o E e ut 1 M 2 


Posljednje počivalište Martin Bahmec je našao na radobojskom groblju 


uz svoje roditelje. 


Ponekad se i ja sjetim da napišem koji stih, 

u mojoj glavi tako glasan, a na papiru tih. 
Ponekad se i prisjetim da te ne zaboravim, 
mada to nije moguće, jer volim te srcem svim. 


Samo ponekad sklopim oči, 

i sanjam te daleko u pustoj noći, 

i samo ponekad moje te srce zaželi. 
ali me često razum od toga dijeli. 


Samo ponekad se i ja malo slažem, 
malo, malo tek sebe lažem. 
Varam li se za taj ponekad, 
hoću li te zaboraviti ikad? 
Tajana Grinžek, 7.razred 


OS G Jesenje 


